open-index/open-wikipedia-markdown huggingface dataset:
John Sivebæk

**John Sivebæk** (født 25. oktober 1961 i Vejle) er en tidligere dansk fotballspiller som i sin aktive karriere spilte for Vejle BK, Manchester United, AS Saint-Étienne, AS Monaco, Pescara Calcio og AGF Aarhus. Han skåret ett mål på 87 kamper for , og han representerte landet sitt under VM i fotball 1986 samt deltagelser i tre Europamesterskap, hvor Danmark blant annet vant EM i 1992.

## Karriere
Sivebæk startet sin karriere i sin lokale klubb Vejle BK i 1980. Her var han en del av laget som vant Landspokalturneringen i 1981. Sivebæk fikk med sitt spill debutere på det danske herrelandslaget i mai 1982 i en vennskapskamp mot , og i EM i fotball 1984 var han en fast del av den danske troppen hvor han fikk med seg tre av fire kamper. I 1984 var også Sivebæk med på å vinne Danmarksmesterskapet med Vejle. Under kvalifiseringen til fotball–VM i 1986 skåret han sitt første og siste landslagsmål mot  i november 1985.

Vinteren 1985 dro Sivebæk til England for å signere kontrakt med Manchester United som var under ledelse av Ron Atkinson, og her sluttet han seg til Jesper Olsen, som var lagets andre danske spiller. Sivebæk fikk 31 kamper for United, og hans eneste mål ble det første målet under den nyansatte manageren  Alex Ferguson mot Queens Park Rangers i november 1986. Under sin tid i United ble han også valgt til troppen til Danmark for VM i fotball 1986, hvor han spilte to av fire mulige kamper.

I 1987 fikk Sivebæk beskjed av Ferguson at han ikke lenger ville være en fast spiller i førstelagsstallen, noe som gjorde at han meldte overgang til den franske klubben AS Saint-Étienne. Her spilte han over 120 seriekamper, og ble i tillegg tatt ut til den danske landslagstroppen for spill under EM i fotball 1988 hvor han spilte to av tre mulige kamper. I 1991 meldte han overgang til ligarivalen AS Monaco, og her imponerte han såpass at han ble plukket ut til den danske troppen til EM i fotball 1992 i Sverige. Sivebæk spilte alle de første fire kampene og hjalp Danmark med å nå finalen mot . I selve finalen pådro han seg en skade og ble byttet ut med Claus Christiansen, men bidro med sitt til å være med å løfte pokalen etter at Danmark vant 2-0.

I 1992 dro han fra Monaco til Italia og klubben Pescara Calcio, hvor han spilte over 60 kamper frem til 1994. Dette året dro han tilbake til Danmark og sin gamle klubb Vejle BK hvor han fikk én sesong. I 1995 meldte han overgang til AGF og spilte i underkant av 30 kamper før han la opp som fotballspiller i 1997. Etter at han la opp har Sivebæk vært fotballagent for *Proactive Scandinavia*, og har blant annet vært rådgiver for Thomas Gravesen.

## Meritter
;Vejle BK
* Landspokalturneringen 1981
* Danmarksmesterskapet 1984
;Danmark
* EM–gull 1992

## Referanser


## Eksterne lenker
* 
* Spillerprofilen til John Sivebæk  på Vejle-Boldklub.dk
* Spillerprofilen til John Sivebæk på National-Football-Teams.com
* Spillerprofilen til John Sivebæk på A.S.Monaco.Free.fr
Kickers Emden

**BSV Kickers Emden** er en tysk fotballklubb fra Emden i Niedersachsen. Klubben spiller sine hjemmekamper på Embdena-Stadion. 

Klubben begynte å spille i 1928 som en sekjson under gymnastikklubben Emder Turnverein som ble grunnlagt i 1861. En uavhengig fotballklubb ble etablert 24. mars 1946.
Tanita Tikaram

**Tanita Tikaram** (født 1969) er en britisk singer/songwriter av malayisk-indisk-fijiansk opphav. Tikaram ble født i Münster, Vest-Tyskland med en mor fra Malaysia og en far fra Fiji med indisk bakgrunn, som var offiser i British Army. Familien flyttet senere til Basingstoke, England. Hun er søster til skuespilleren Ramon Tikaram.

Hennes musikk er mest basert på akustisk gitar og korte sanger. Hennes debutalbum *Ancient Heart* fra 1988 inneholdt låten *Twist in my Sobriety* som ble en stor hit og ble fulgt av en verdensturné. Hun spilte i Norge i 1989, bl.a. på Moster Amfi og i Studentersamfundet i Trondheim. 

Til låten ble det laget en svarthvitt musikkvideo, innspilt på landsbygden i Sør-Amerika. Tikarams etterfølgende album nådde ikke samme salgsfremgang som hennes debutalbum. Etter noen års fravær fra musikkscenen ga hun i 2005 ut albumet *Sentimental*, hvor også Nick Lowe medvirket med sang på et par låter.

## Diskografi
* 1988: *Ancient Heart*
* 1990: *The Sweet Keeper*
* 1991: *Everybody's Angel*
* 1992: *Eleven Kinds of Loneliness*
* 1995: *Lovers in the City*
* 1998: *The Cappuccino Songs*
* 2005: *Sentimental*
* 2012: *Can't Go Back*
* 2016: *Closer to the People*
* 2019: *To Drink the Rainbow (An Anthology 1988–2019)*
* 2025: *LIAR (Love Isn't A Right)*

## Referanser


## Eksterne lenker
* 
* 
* 
* 
* Fan-side
Antipassiv

**Antipassiv** er en grammatisk diatese som dannes ved å eliminere objektet til et transitivt verb. Antipassiv forekommer mye sjeldnere enn passiv, som den har mye til felles med ettersom begge konstruksjonene reduserer verbets valens med én. Antipassiv forekommer hovedsakelig i australske og indoamerikanske språk.

Antipassiv forekommer i mange ergativspråk. Objektet til transitive verb elimineres, og subjektets kasus endres fra ergativ til absolutiv. Det er med andre ord en metode for å gjøre at et transitivt verb fungerer som om det var intransitivt.

Det er også enkelte akkusativspråk som har antipassivkonstruksjoner.

## Eksterne lenker
* What is Antipassive Voice? hos SIL
* [Antipassive voice bibliography](https://web.archive.org/web/20091202181758/http://www.ethnologue.com/LL_docs/index/Antipassivevoice(Linguistics).asp) hos Ethnologue
Tears of Rage

**«Tears of Rage»** er en sang skrevet av Bob Dylan og Richard Manuel. Dylan skrev teksten og melodien ble komponert av Manuel.

Den ble først spilt inn på øvingsinnspillinger i  The Bands hus i Woodstock, New York, kalt «Big Pink», i løpet av 1967, med Dylan som hovedvokalist. Denne og flere andre innspillinger kom ikke til å bli få en offisiell utgivelse før åtte år senere, selv om de ble utgitt i tallrike piratutgaver sent på 60-tallet og tidlig på 70-tallet. Den Dylan-sungne versjonen ble offisielt utgitt i 1975 på samlealbumet *[[The Basement Tapes]],*

Den første offisielle utgivelsen av denne sangen var en studioinnspilling med The Band uten Dylan, med Manuel på vokal. Denne innspillingen ble inkludert på bandets debutalbum *[[Music from Big Pink]]* fra 1968. På denne innspillingen ble sangen sakket merkbart ned og gitt et sentimentalt preg i tråd med teksten.

Sangen har blitt spilt inn av en rekke andre artister, blant dem Joan Baez, Gene Clark, Jerry Garcia og Albert Lee.

## Besetning
;*Music from Big Pink*-versjonen
*Rick Danko – Bassgitar, bakgrunnsvokal
*Levon Helm – Trommer
*Garth Hudson – Lowreyorgel, sopransaxofon
*Richard Manuel – Vokal, piano
*Robbie Robertson – Elektrisk gitar gjennom «black box»
*John Simon – Tamburin, baritonhorn
;*Basement Tapes*-versjonen
*Rick Danko – Bassgitar, bakgrunnsvokal
*Bob Dylan – Vokal, gitar
*Garth Hudson – Orgel
*Richard Manuel – Piano, bakgrunnsvokal
*Robbie Robertson – Elektrisk gitar
Diatese

**Diatese** (eller **verbgenus**) er en bøyningskategori for verb som viser forholdet mellom subjektet over verbhandlingen. 
På norsk er det to diateser: aktiv og passiv.

Eksempler:
* Aktivum: *Mannen spiser.*
* Passivum: *Maten spises.*

På andre språk fins det flere typer diateser. Et eksempel er antipassiv.

## Referanser
VA Drill

**VA Drill AS** er et norsk ingeniørselskap som også driver investeringer i eiendom og i andre selskaper.
Selskapet ble stiftet i 1998 av Pål H. Henriksen, med 66 % eierandel, og hans søster Anne Maren H. Bæverfjord, med 34 % eierandel. 

Selskapet har blant annet spesialisert seg på boring i fjell.

Selskapet og daglig leder Pål H. Henriksen ble gransket av Økokrim i forbindelse med den såkalte vannverkskandalen på Romerike. Der ble Henriksen sammen med sin far (Ivar T. Henriksen), en innleid slamkjører, en annen næringsdrivende og PEAB korrupsjonsdømt.

Ifølge granskningsrapporten av vannverksskandalen har det vært en rekke tvilsomme transaksjoner mellom VA Drill, Pål H. Henriksen, den innleide slamkjører, Ivar T. Henriksens sørafrikanske selskap Unitrade, Walther Holm og Maskindrift som har vært en fast leverandør til NRV/RA-2.
Flere andre personer og selskaper er også trukket inn i saken.

## Eksterne lenker
* Direkte lenke til granskningsrapporten
Seimsfoss

**Seimsfoss** er et tettsted i Kvinnherad kommune i Vestland. Tettstedet har  innbyggere per 1. januar . Seimsfoss har barnehage, matvarebutikk og byggevareforretning, i tillegg til et utvalg småbedrifter og enkeltmannsforetak. I tillegg ligger Umoe Schat-Hardings hovedkontor og livbåtfabrikk på Seimsfoss.

Seimsfoss ligger ca. tre kilometer sør for Rosendal, som er administrasjonssenter i Kvinnherad kommune.

## Referanser
Oslo Håndverker Sangforening

**Oslo Håndverker Sangforening** (OHS) er et mannskor stiftet i 1845 av Johan Gottfried Conradi. Koret var opprinnelig tilknyttet Christiania Haandværkerforening og mesterlaugene, men er i dag frittstående og har medlemmer fra alle yrkesgrupper. Korets historie videreføres ved å bruke «Sangerlauget» og «Mestersangere» om koret og dets medlemmer.

Oslo Håndverker Sangforening har spilt en aktiv rolle i Oslos musikkliv siden 1845, og har vært ledet av dirigenter som har vært toneangivende i sin tid. Under ledelse av dagens dirigent Espen Erdal arranger koret egne konserter og opptrer ved ulike tilstelninger og begivenheter.

## Aktiviteter
Oslo Håndverker Sangforening deltar hvert år i den offisielle feiringen av 17. mai i Oslo med sang på Vår Frelsers gravlund, og foran Stortinget og Slottet.

Repertoaret til koret  er mangfoldig, med vekt på Norske- og Skandinavisk musikk, Europeisk klassisk musikk, samt kirkemusikk. Deler av repertoaret er tilgjengelig som CD-utgivelser.  
 
Koret øver ukentlig i Håndverkeren i Oslo og gjennomfører hvert år ca. 10 ulike arrangementer i form av seminarer, konserter eller  deltakelse ved andre begivenheter. 

Reiser er en viktig del av virksomhet og de siste årene har det vært gjennomført turer til Ungarn, Frankrike, Italia, USA, Norge (Lofoten) og England. 

Oslo Håndverker Sagforening samarbeider jevnlig med andre kor, grupper, solister og musikere.

## Historie
Johan Gottfried Conradi startet allerede i 1843 en mannssangforening som bestod av 20 akademikere og håndverkere, og dette ble det første offentlige mannskor i Norge. På denne tid fantes fra tidligere bare  Frimurernes Sangforening, som var stiftet i 1842. Håndverkerne har altså fra første stund tatt del i norsk mannskorsang. Denne første sangforeningen assisterte noen ganger ved kirkekonserter som Ludvig Mathias Lindeman holdt i Vår Frelsers kirke, men den gikk inn etter et par års virksomhet. Allerede samme år som denne foreningen gikk inn, tok håndverkerne fatt på ny, igjen på initiativ fra Conradi.  I Morgenbladet 8. november 1845 sto følgende:
 
:«De Herrer der ønsker at deltage i en Sangforening for Haandverkere, vil behage at tegne deres Navne paa en i Cappelens Boglade udlagt liste.»
 
Stiftelsesdagen regnes som 7. november 1845. Under Conradis inspirerende ledelse ble sangerne selvskrevne deltakere når det var fest i byen, enten det dreide seg om deltakelse i 17. mai-feiring eller annen festivitas. Conradi ble etterfulgt av en rekke kjente musikkpersonligheter, som Joh. D. Behrens, Paolo Sperati, Ole Olsen, Thorvald Lammers, Iver Holter, Eyvind Alnæs, Frithjof Spalder, Dag Kristoffersen, Thorbjørn Dahl, Olaf Skaffloth,  Jon Bara Johansen, Rolf Nykmark – frem til nåværende dirigent Espen Erdal.
## Referanser


## Eksterne lenker
* Nettsted for OHS
Herøysund

**Herøysund** (også brukt **Herøysundet**) er et tettsted i Kvinnherad kommune i Vestland. Tettstedet har  innbyggere per 1. januar , og ligger sørøst for Hardangerfjorden, sørvest på Folgefonnhalvøya mellom Rosendal og Husnes. Fylkesvei 48 går gjennom Herøysund.

## Referanser
Relativity Records

**Relativity Records** er et amerikansk plateselskap startet av Clive Davis. 

Selskapet satset opprinnelig på heavy metal og rock, og hadde band som Death, Exodus, Megadeth, Napalm Death, Joe Satriani, Steve Vai, Stuart Hamm, Dark Angel, Forbidden pluss flere andre.

På 1990-tallet endret de kurs og tok også med hiphop-artister, som Common, Fat Joe, Three 6 Mafia, Hussein Fatal og flere.

## Referanser
Live in San Francisco

***Live in San Francisco*** er et dobbelt konsertalbum og en DVD med den amerikanske gitaristen Joe Satriani.

Konsertalbumet ble utgitt av Sony BMG 19. juni 2001.

## Sporliste
**Disk 1**
# «Time» – 8:10
# «Devil's Slide» – 4:44
# «The Crush of Love» – 5:04
# «Satch Boogie» – 5:28
# «Borg Sex» – 5:28
# «Flying in a Blue Dream» – 6:41
# «Ice 9» – 4:54
# «Cool #9» – 6:16
# «Circles» – 4:20
# «Until We Say Goodbye» – 5:36  
# «Ceremony» – 5:57
# «The Extremist» – 3:39
# «Summer Song» – 8:45

**Disk 2**
# «House Full of Bullets» – 6:55
# «One Big Rush» – 4:06
# «Raspberry Jam Delta-v» – 6:53
# «Crystal Planet» – 6:02
# «Love Things» – 3:48
# «Bass Solo» – 6:28
# «The Mystical Potato Head Groove Thing» – 6:24
# «Always with Me, Always with You» – 3:50
# «Big Bad Moon» – 6:32
# «Friends» – 4:07
# «Surfing with the Alien» – 9:17
# «Rubina» – 8:08

## Personell
*Joe Satriani – Gitar
*Jeff Campitelli – Trommer & perkusjon
*Stuart Hamm – Bassgitar
*Eric Caudieux – Keyboard & gitar

## Eksterne lenker
*
Gallo pinto

**Gallo pinto** er en tradisjonell matrett i Mellom-Amerika som består av bønner og ris. Retten kan spises til alle måltider, og særlig i Costa Rica og Nicaragua spises den ofte to eller tre ganger daglig. Gallo pinto er Nicaraguas og Costa Ricas nasjonalrett.

Selv om retten består av de samme ingrediensene, tilberedes den på ulik måte fra land til land, og bønnesorten varierer. I Costa Rica brukes vanligvis svarte bønner, mens røde bønner er vanligere i Nicaragua. Foruten bønner og ris, tilsettes også ofte andre ingredienser, som koriander, løk og paprika.

## Navnet
Gallo pinto er spansk og betyder ordrett «malt hane». Navnet stammer trolig fra fargen som risen får av bønnene, som minner om fargen til en flekkete hane. I enkelte deler av Mellom-Amerika, blant annet i El Salvador, går retten under navnet **casamiento** («ekteskap»).

## Eksterne lenker
*  Costaricansk gallo pinto-oppskrift
Mersmak i Skien

**Mersmak i Skien** er en årlig matfestival som arrangeres i Skien i august.

Arrangementet ble gjennomført for første gang i 2008, og har som målsetning å øke publikums interesse for mat, opplevelse av nye smaker, tradisjonsmat og kortreist mat.

På grunn av koronapandemien ble ikke festivalen arrangert i 2020,, og hadde en redusert utgave i 2021.

I 2022 ble Mersmak arrangert som vanlig igjen med over 80 utstillere. Det ble estimert til å være over 50 000 besøkende på Mersmak 2022.

## Referanser


## Eksterne lenker
* Festivalens nettsider
Saras Telt

**Saras Telt** var et serveringssted beliggende på Eidsvolls plass i Oslo. Det ble opprettet etter en arkitektkonkurranse for området ved Eidsvolls plass, arrangert av *[[Dagbladet]]*, på begynnelsen av 1950-tallet. Det het Saras Telt frem til 1978, da også denne delen av Studenterlunden hadde fått en utforming av Lund og Slaato. Den nye uteserveringen fikk navnet «Henrikke» og hadde dette frem til Olav Thon Gruppen overtok og ga det navnet Saras Telt igjen.

Olav Thon Gruppen hadde leiekontrakt på tomten frem til 31. mars 2013. Regjeringen meddelte i juli 2009 at kontrakten ikke ville bli videreført. Restauranten ble derfor ikke videreført på sitt nåværende sted, og området tilbakeført som parkareale. Rivingen av serveringsstedet startet i juli 2013. Parken sto ferdig til 17. mai 2014.

## Referanser


## Eksterne lenker
* «Saras telt ble igjen til Eidsvoll plass», fra arkitektnytt.no
Algiske språk

**Algiske språk** er en språkfamilie i Nord-Amerika som omfatter undergruppa algonkinske språk samt to små språk i det nordvestlige California, wiyot og yurok. Slektskapet mellom wiyot og yurok og de algonkinske språka blei påvist av den amerikanske lingvisten Edward Sapir (1884–1939).

## Inndeling
Den algiske språkfamilien har tre hovedgreiner:

* Wiyot
* Yurok
* Algonkinske språk

## Referanser


## Eksterne lenker
*
Larvik Dagblad

***Larvik Dagblad*** var en avis i Larvik som utkom 1943–1945. Etter ordre fra Pressedirektoratet ble Venstre-avisen *[[Østlands-Posten]]* slått sammen med Arbeiderparti-avisen *[[Nybrott (Larvik)|Nybrott]]* til *Larvik Dagblad* den 1. juli 1943. Ansvarlige redaktører var Øyvind Næss (fra *Østlands-Posten*) og Ingjald Nordstad (fra *Nybrott*). Den 8. november 1943 ble begge redaktørene arrestert sammen med avisens forretningsfører Asbjørn Næss. Carl Henry (fra *Nybrott*) fungerte fra da av som ansvarlig redaktør.

## Eksterne lenker
* Arbeiderbevegelsen i Vestfold
Mark Robins

**Mark Gordon Robins** (født 1969) er en engelsk fotballtrener og tidligere fotballspiller som er hovedtrener for Stoke.

Han begynte karrieren i Manchester United i 1986. Han spilte en viktig del i laget som vant FA-cupen i 1990. Dette var Alex Fergusons første trofe i Manchester United. Han scora vinnermålet i tredjerundekampen mot  og i semifinaleomkampen mot . Det blir ofte spekulert og sagt at målet hans mot Nottingham Forest redda Fergusons karriere som manager i Manchester United.

Han forlot United til fordel for  i 1992, og summen var på £. Han spilte en viktig rolle i en del av Norwich største suksess. Han scora blant annet to av målene som gjorde at Norwich slo  på Highbury på åpningsdagen av den aller første sesongen av Premier League. Norwich ble nummer tre samme sesong, og kvalifiserte seg til UEFA-cupen. Sesongen 1993/94 var preget av skade. Han ble solgt til  i 1995 etter å ha kommet på kant med manager John Deehan.

Leicester rykka ned i hans første sesong, men rykka opp igjen neste sesong. Leicester vant også Ligacupen i 1997. Han spilte senere for en rekke klubber både i utlandet og i England.

I 2007 ble han manager for , en stilling han hadde fram til september 2009. Da ble han ny manager i Barnsley, en stilling han beholdt helt til han gikk av mot slutten av 2010/2011-sesongen.

## Referanser


## Eksterne lenker
*
Melbo Idrettslag

**Melbo Idrettslag** er et idrettslag fra Melbu i Hadsel kommune i Nordland. Klubben har avdelinger for fotball, ski  og funksjonshemmede. 

Fotballavdelingens hjemmebane er Melbu stadion (kunstgress). Melbu stadion skiftet navn til Havfisk Stadion i april 2016 og vil de neste 3 årene gå under dette navnet. Det er i den forbindelse bygget en ny tribune med kapasitet til 304 sitteplasser.

I fotball for menn har Melbo IL i 2018-sesongen seniorlag i 3. og 5. divisjon. A-laget for menn vant sin avdeling i 4. divisjon i 2017 og rykket opp.
## Referanser


## Eksterne lenker
* 
*
Thierry Hupond

**Thierry Hupond** (født 10. november 1984 i Décines-Charpieu, Rhône) er en fransk landeveissyklist.

Thierry Hupond ble i 2001 nummer tre i junior-klassen av Chrono des Herbiers. I 2005-sesongen ble han etappetoer ved Ronde du Gard og etappetreer ved Giro della Valle d'Aosta. I 2006 vant han en halvetappe ved Tour de la Nouvelle-Caledonie og ble samme dag nummer to på det andre halvetappen. I 2007-sesongen ble han nummer tre på fjerde etappe av Rhône-Alpes Isère Tour. Han fikk senere en plass som stagiaire på det nederlandske profesjonelle kontinentallaget Skil-Shimano, hvor han ved Tour du Poitou-Charentes kom i topp-10 på en etappe og ved Hessen-Rundfahrt kom på annen plass i klatrekonkurransen. Under Paris–Nice 2008 syklet han tredje etappe i fjelltrøyen etter å ha ligget i brudd og samlet alle fjellpoengene på annen etappe. I Tyskland rundt 2008 ble han nummer tre på sjette etappe, og nummer to på syvende.

## Referanser


## Eksterne lenker
* 
*
Roman de Brut

***Roman de Brut***, på norsk ***Brutusromanen*** er en litterær historie om Britannia på vers av poeten Wace. Det er skrevet på normannisk, en fransk dialekt, og består av 14 866 linjer.

I 1155 overrakte kanniken Wace fra Caen verket til Eleanora av Aquitaine, da nylig blitt dronning av England. Med *Roman de Brut* er det første gang ordet «roman» opptrer på fransk, og det ble brukt i andre halvpart av 1100-tallet om bøker som var basert på eller oversatt fra latin til *romansk*, det vil si fransk.

Verket er basert på Geoffrey av Monmouths *Historia Regum Britanniæ*, og ble sannsynligvis påbegynt en gang rundt 1150 og avsluttet i 1155. Det var ment for et normannisk publikum interessert i legender og historien om de nye besittelser i de angel-normanniske besittelsene, Angevin-riket. Det dekket historien om kong Arthur og førte Britannias historie helt tilbake til den mytiske Brutus av Troja som Britannias grunnlegger. Kong Arthur opptar mer enn en tredjedel av verket, og her er det første gang at ridderne av det runde bord nevnes.

*Roman de Brut* var den mest populære av Waces verker og er blitt bevart i mer enn 30 manuskripter eller fragmenter. Til tross for at fransk var enerådende som litterært språk og språket til de øvrige klasser i England ble det overraskende raskt oversatt til engelsk av Layamon i hans *[[Brut (Layamon)|Brut]]*, en gang før 1200.

## Se også
**[[Roman de Rou]]*

## Litteratur
* Robert Wace. *Historien om Artur : fra Brutusromanen*. Oversatt fra gammelfransk av Berit Jacobsen. Dreyer forlag, 1986. Originaltittel: La partie arthurienne du Roman de Brut. ISBN 82-09-10364-4
Charlie Moore

**Charles William Moore** (født 3. juni 1898, død 9. mars 1966) var en engelsk fotballspiller. Han spilte i Manchester United mellom 1919 og 1931. Han spilte 328 kamper for klubben, men han scora ingen mål. Han debuterte i august 1919 mot Derby County. Moore var forsvarsspiller.

## Referanser
Louisiana-territoriet

:*Louisiana har [[Louisiana (andre betydninger)|flere betydninger]]*

**Louisiana-territoriet** (engelsk *Louisiana Territory*)  var et organisert innlemmet territorium i USA som eksisterte fra 4. juli 1805, til 4. juni 1812, da det ble omdøpt til Missouri-territoriet.

Den åttende kongressen i USA vedtok den 26. mars 1804 en lov som opprettet Orleans-territoriet og det sivile Louisiana-distriktet. Denne loven, som trådte i kraft 1. oktober 1804, ble utvidet av guvernøren og dommeren i Indiana-territoriet for å få midlertidig kontroll over Louisiana-distriktet.

Den 3. mars 1805 vedtok Kongressen en lov som organiserte Louisiana-distriktet som Louisiana-territoriet. Louisiana-territoriet omfattet alt i Louisiana-kjøpet nord for 33. breddegrad (sør for dagens Arkansas). Den sørlige og vestlige grensa mot Spansk Texas og New Mexico ble ikke stadfestet før Adams-Onís-avtalen i 1819. Setet for guvernøren var St. Louis.

Både Meriwether Lewis (1807-1809) og William Clark (1813-1820) var guvernører i Louisiana-territoriet. 

4. juni 1812 vedtok den 12. kongressen i USA en lov som ga Louisiana-territoriet navnet Missouri-territoriet for å unngå forvirring med den nyopprettede staten Louisiana. 

## Referanser
Friis

**Friis** er en norsk adelsslekt fra Landvik i Agder.

Ved makeskifte med kronen 1583 ble fogd Jacob Friis eier av gården Landvik i Grimstad. Slekten eide også Lundegård og Hananger i Vanse, Vest-Agder. Jacob Friis var farfar til admiral Jesper Friis til Landvik (ca. 1605–1670). Mannslinjen døde ut 1727 med hans sønnesønn Jesper Nicolaus Friis.

* Fredrik Friis
* Hans Wingaard Friis
* Jakob Friis
* Jens Andreas Friis
* Jens Mørk Friis
* Jesper Friis, lensherre på Akershus, 1551-6 
* Jørgen Friis
* Otto Hjort Friis
* Peder Claussøn Friis
* Sigurd Friis
* Yan Friis 
* Babbis Friis-Baastad
* Kai Friis Møller

**Friis** kan også henvise til:

* Friis' gate (Oslo)
* H W Friis veg (Ålesund)
Mine beste år

***Mine beste år*** (originaltittel ***The Wonder Years***) er en amerikansk familierelatert komiserie som gikk på ABC fra 1988 til 1993. Serien utspiller seg på slutten av 1960-tallet og følger livet til den unge tenåringsgutten Kevin Arnold, som stadig stilles overfor nye utfordringer. Gjennom kommentarer fra den voksne Kevin får seerne innblikk i hvordan unge Kevin tenker og reagerer. Rollen som Kevin spilles av Fred Savage.

Serien ble tildelt Emmy-prisen for beste komiserie i 1988.

Serien har i Norge gått på TVNorge fra 1991.

## Handlingsreferat
TV-serien skildrer det sosiale livet, og familie-livet, til en gutt i en stereotypisk amerikansk familie som bor i en forstad mellom 1968 og 1973. Hvor Arnold-familien egentlig bor er aldri spesifisert, annet enn å ligge i en forstad. Det meste av handlingen er sentrert rundt Kevin Arnold, sønn av Jack og Norma Arnold. Kevins far har en lederjobb hos NORCOM, en entreprenør som har kontrakt med det amerikanske militæret. Moren hans er en hjemmeværende husmor. Kevin har også en eldre bror, Wayne, og en eldre søster - Karen. To av Kevins venner, og naboer, er fremtredende i TV-serien: Kevins beste venn, Paul Pfeiffer, og kjæresten hans Gwendolyn «Winnie» Cooper. Historier blir fortalt gjennom Kevins refleksjoner som voksen i midten av trettiårene.

I den aller første episoden blir Winnies eldre bror Brian, som Kevin beundrer, drept i kamp under Vietnamkrigen i 1968. Kevin møter Winnie i et nærliggende skogsområde kalt Harpers Woods, og de deler et kyss. Men Winnie har også et forhold til en populær åttendeklassing, ved navn Kirk McCray -samtidig som Kevin en god stund holder sammen med Becky Slater. Men Kevin slår opp forholdet med Becky, på grunn av hans romantiske følelser for Winnie. Winnie avslutter forholdet med Kirk også, og Kevin og Winnie deler et nytt kyss i begynnelsen av sommerferien 1969. Rundt Valentinsdagen 1970 har Winnie et midlertidig forhold med Paul, som nylig har avsluttet et forhold med kjæresten Carla. Winnie og Kevin begynner et forhold kort tid senere.

Like før sommerferien flytter Winnie og familien til et anet hus som ligger fire mil unna. Winnie begynner ved en ny skole, Lincoln Junior High School. Hun og Kevin seg er fremdeles sammen, og opprettholder et vellykket langdistanse-forhold. En attraktiv ny student ved navn Madeline Adams begynner også ved Kevins skole, og begynner et forhold med Kevin. Etter endt utdannelse ved ungdomsskolen begynner Kevin og Winnie begge ved McKinley High. Paul blir senere overført til McKinley High, sammen med Kevin og Winnie, etter at faren hans får økonomiske problemer. Wayne bestemmer seg for å verve seg til militæret, etter at han ikke klarer å gjøre det særlig bra på skolen.

## Rolleliste

## Referanser


## Eksterne lenker
*
Harry Pettersen

**Harry Sigfred Pettersen** (1921–2004) var en norsk motstandsmann under andre verdenskrig.

Pettersen var utdannet smed, og meldte seg for tjeneste i Alta bataljon 9. april 1940 på tross av ikke å ha gjennomført verneplikten. I krigsårene var han drosjesjåfør i Alta-området. I 1943 ble han vervet av Karl Rasmussen til motstandsgruppa Ida som drev agentvirksomhet for britiske Secret Intelligence Service (SIS) mot den store tilstedeværelsen av tyske krigsskip i Altafjorden. Den 15. juli 1944, like etter at motstandsgruppa hadde bidratt til at britiske miniubåter og bombefly hadde påført slagskipet «Tirpitz» sine banesår, ble Pettersen arrestert av Gestapo, mistenkt for agentvirksomhet. Han ble ført til Hammerfest der han ble utsatt for to døgn med tortur, før han ble fraktet til Oslo. Der ble han dømt til døden, men unnslapp såvidt henrettelse. Han satt fengslet i Møllergata 19 helt til freden kom.

Etter krigen drev han sitt eget busselskap fra sitt hjem i Kåfjord utenfor Alta, mens han trosset store plager som resultat av torturen han ble utsatt for. Han giftet seg på  St.Hans 1945, og ekteparet fikk tre barn. Pettersen har aldri fått tilkjent krigspensjon fra norske myndigheter.

## Referanser
Halvor Opgård

**Halvor Opgård** (1917&ndash;2001) var en norsk motstandsmann fra andre verdenskrig.

I det sivile liv drev Opgård med landbruk i Altadalen. I 1939 ble han kalt inn som nøytralitetsvakt i Sør-Varanger under Vinterkrigen i Finland. Senere deltok han som lagfører i Alta bataljon under kampene ved Narvik.

Etter den norske kapitulasjonen i 1940 var Opgård involvert i motstandsbevegelsen via radiosenderne Ida og Lyra, og drev agentvirksomhet mot de store tyske slagskipene som hadde havn i Altafjorden. Sammen med flere andre lokale unge menn bidro Opgård med informasjon som førte til at slagskipene «Scharnhorst» og «Tirpitz» ble senket av britene.

Han fikk Kongens fortjenstmedalje i 1998. I 1980- og 1990-årene var han sentral i kampanjen for at veteraner fra Alta bataljon skulle få krigspensjon, uten å nå frem.

## Referanser
Galleri Falkum

**Galleri Falkum** var et privateid galleri for profesjonelle kunstnere, som lå på Falkum i Skien. Galleriet ble etablert i 1993 og nedlagt i 2013 eller 2014.

Galleriet hadde et utstillingsareal på ca. 300 m², hvorav ca. 50 m² var satt av til en permanent salgsavdeling. Det ble vist 8 utstillinger i året, og i tillegg arrangerte galleriet en stor skulpturutstilling i Skien sentrum hver sommer.

## Referanser


## Eksterne lenker
* Galleriets nettsider
Ngäbere

**Ngäbere** (*guaymí*, *ngäbe*, *movere*) er et chibchansk språk som snakkes av rundt 165&nbsp;500 mennesker i Mellom-Amerika, hovedsakelig i Panama. Om lag 2&nbsp;500 talere har forflytta seg over grensa til Costa Rica.

## Fonologi
### Vokaler
Ngäbere har åtte orale og åtte nasale vokalfonemer. I hvert av de to setta er det tre trange, tre sentrale og to åpne.

### Konsonanter
Ngäbere har følgende konsonantfonemer; der hvor det forekommer to fonemer sammen i tabellen, er det første ustemt og det andre stemt:

## Referanser


## Litteratur
*  
*  
*   

## Eksterne lenker
*
Boruca (språk)

**Boruca** er et chibchansk språk som snakkes langs sørkysten av Costa Rica, mellom Playa Bonita og Golfito. Språket er nesten utdødd, og det er sannsynligvis ingen eller svært få morsmålstalere igjen. I 1986 ble det registrert fem morsmålstalere og 30–35 ikke-flytende talere. Burucaene får undervisning i boruca på skolen i et forsøk på å gjenopplive språket.

## Eksterne lenker
* Ethnologue – Boruca
* La Nación – Boruca trata de enseñar a los niños su lengua perdida – Avisartikkel om forsøket på å gjenopplive boruca
Misumalpaspråk

**Misumalpaspråk** er en språkfamilie i Nicaragua og nærliggende områder. Navnet er satt sammen av navna på familiens tre eneste medlemmer, miskito, sumo og matagalpa. Matagalpa er utdødd, mens de to andre språka fremdeles snakkes av et betydelig antall mennesker. Miskito er det største, med nesten 200&nbsp;000 brukere.

Noen lingvister mener at misumalpaspråka er i slekt med de chibchanske språka og grupperer dem sammen i den foreslåtte makrochibchanske språkfamilien. Adolfo Constenla Umaña tror også de er i samme familie som de chibchanske språka i sin teori om lenmichíspråk.

## Inndeling
*Miskito (i underkant av 200&nbsp;000 brukere)
*Sumalpansk
**Sumo (ca. 7&nbsp;000 brukere)
**Matagalpa (utdødd)

## Litteratur
*Benedicto, Elena (2002), "Verbal Classifier Systems: The Exceptional Case of Mayangna Auxiliaries." I "Proceedings of WSCLA 7th". UBC Working Papers in Linguistics 10, ss. 1–14. Vancouver, British Columbia.
*Benedicto, Elena & Kenneth Hale, (2000) "Mayangna, A Sumu Language: Its Variants and Its Status within Misumalpa", i E. Benedicto, red., "The UMOP Volume on Indigenous Languages", UMOP 20, ss. 75–106. Amherst, MA: University of Massachusetts.
* Colette Craig & Kenneth Hale, "A Possible Macro-Chibchan Etymon", *Anthropological Linguistics* Vol. 34, 1992.
* Constenla Umaña, Adolfo (1987) *Elementos de Fonología Comparada de las Lenguas Misumalpas,* *Revista de Filología y Lingüística de la Universidad de Costa Rica* 13 (1), 129-161.
* Constenla Umaña A. (1998). Acerca de la relación genealógica de las lenguas lencas y las lenguas misumalpas, Communication presented at the First Archeological Congress of Nicaragua (Managua, 20.–21. juli), to appear in 2002 i *Revista de Filología y Lingüística de la Universidad de Costa Rica* 28 (1).
*  Hale, Ken.  El causativo misumalpa (miskitu, sumu). I *Anuario del Seminario de Filología Vasca "Julio de Urquijo"* 1996, 30:1–2.
*  Hale, Ken (1991) ``Misumalpan Verb Sequencing Constructions,* in C. Lefebvre, red., *Serial Verbs: Grammatical, Comparative, and Cognitive Approaches*, John Benjamins, Amsterdam.
*Hale, Ken and Danilo Salamanca (2001) "Theoretical and Universal Implications of Certain Verbal Entries in Dictionaries of the Misumalpan Languages", i Frawley, Hill & Munro eds. *Making Dictionaries: Preserving indigenous Languages of the Americas*. University of California Press.
* Koontz-Garboden, Andrew.  (2009)  Ulwa verb class morphology. I press in International Journal of American Linguistics 75.4. Nettutgave: http://ling.auf.net/lingBuzz/000639
* Ruth Rouvier, "Infixation and reduplication in Misumalpan: A reconstruction" (B.A., Berkeley, 2002)
* Phil Young and T. Givón. "The puzzle of Ngäbére auxiliaries: Grammatical reconstruction in Chibchan and Misumalpan", i William Croft, Suzanne Kemmer and Keith Denning, red., *Studies in Typology and Diachrony: Papers presented to Joseph H. Greenberg on his 75th birthday'', Typological Studies in Language 20, John Benjamins 1990.
Strange Beautiful Music

***Strange Beautiful Music*** er det åttende studioalbumet til den amerikanske gitaristen Joe Satriani.

Albumet ble utgitt av Epic Records 25. juni 2002. Spor 5 og 10 er de første opptak hvor Satriani spiller på syvstrengers gitar. Tittelen på albumet er referanse til selskapet som produserte dette albumet samt flere andre for ham.

## Sporliste
# «Oriental Melody» – 3:53
# «Belly Dancer» – 5:00
# «Starry Night» – 3:53
# «Chords of Life» – 4:12
# «Mind Storm» – 4:10
# «Sleep Walk» – 2:42
# «New Last Jam» – 4:16
# «Mountain Song» – 3:28
# «What Breaks a Heart» – 5:17
# «Seven String» – 4:00
# «Hill Groove» – 4:07
# «The Journey» – 4:07
# «The Traveler» – 5:36
# «You Saved My Life» – 5:02
# «The Eight Steps» – 5:44*
# «Slick» – 3:41*

 Bonusspor

## Personell
*Joe Satriani – gitar, banjo (spor 3), bassgitar, keyboard (spor 11, 14), sitar (spor 2), autoharpe (spor 2)
*Robert Fripp – gitar (spor 6)
*Eric Caudieux – keyboard (spor 4)
*Jeff Campitelli – trommesett, perkusjon (spor 14)
*Gregg Bissonette – trommesett (spor 2)
*John Cuniberti – perkusjon (spor 1, 2, 5, 10, 11)
*Matt Bissonette – bassgitar
*Pia Vai – harpe (spor 4)

## Eksterne lenker
*
Skorpesundet

**Skorpesundet** er et sund mellom øyene Skorpa og Nerlandsøya i Herøy kommune på Sunnmøre. Sundet er om lag 2 km bredt på det bredeste.

Under andre verdenskrig var Skorpesundet en av de viktigste kanalene inn til Norge for Shetlandsgjengen. Det var ikke bosetning i  den vestre enden mot havet, noe som gjorde at en kunne komme seg usett til de indre farvannene. I tillegg stoppet mange av båtene på Skorpa, der de satte av agenter eller tok på soldater, flyktninger, og ved et par tilfeller, Shetlands-Larsen, som skulle til Storbritannia. På Skorpesiden av sundet, lå det blant annet et sommerfjøs som i stor grad ble brukt som skjulested.
Liste over kyrilliske bokstaver

Dette er ei **liste over [[Det kyrilliske alfabetet|kyrilliske bokstaver]]** som viser i hvilke språk de ulike bokstavene forekommer.

Bokstaver markert med blått er de som tilhører det russiske alfabetet og som derfor brukes i de fleste variantene av det kyrilliske alfabetet. For noen av språka angis IPA-uttalen til bokstaven. Tabellen er delt opp i to av plasshensyn.
Nigel de Jong

**Nigel de Jong** (født 30. november 1984 i Amsterdam) er en nederlandsk fotballspiller som spiller for den qatarske klubben Al Ahli SC (Doha) og det . Han er sønn av den tidligere fotballspilleren Jerry de Jong.

## Klubbkarriere
### Ajax
De Jong debuterte for Ajax' førstelag den 19. oktober 2002. Han hadde betydning for laget med en gang og ble en favoritt blant tilhengerne. Med høyrefoten som skuddfot ble han foretrukket både på midtbanen og i forsvaret, men senere ble han sittende på reservebenken oftere enn han var med i startoppsettet.

### Hamburg
I januar 2006 signerte De Jong avtalen med den tyske klubben Hamburger SV. Han scoret vinnermålet som gav Bayern München deres første tap i tysk Bundesliga på den nye hjemmebanen.

### Manchester City
De Jong flyttet til Manchester City den 21. januar 2009. Han gjorde sin debut for klubben mot Newcastle United 28. januar 2009. 1. mai 2011 scoret De Jong sitt første mål for klubben i kampen mot West Ham.

De Jong signerte for italienske A.C. Milan 30.august 2012.

## Landslagskarriere
Den 31. mars 2004 gjorde De Jong sin landslagsdebut for  i en vennskapskamp mot . Han ble ikke tatt med i laget som spilte i EM i fotball 2004, og gikk glipp av VM i 2006 på grunn av en kneskade.

Han ble utvalgt av Marco van Basten til å spille for Nederlands lag i EM 2008, og spilte hele kampen i Nederlands 3–0-seier mot , der han ble gitt gult kort for en forseelse mot Massimo Ambrosini. Han spilte også hele kampen i 4–1-seieren over Frankrike den 13. juni 2008. Under turneringen spilte han sammen med Orlando Engelaar som «*screening midfielder*» i van Bastens nye 4–2–3–1-formasjon. Laget oppnådde kun ett mål i gruppespillet.

De Jong skåret sitt første landslagsmål mot  6. juni 2009 i en VM-kvalifiseringskamp.

## Priser
* Amsterdam Talent of the Year: 2002

## Referanser


## Eksterne lenker
*
Vealøs (Skien)

**Vealøs** er et åslandskap eller fjell som ligger øst i Skien kommune. Området har to topper, **Østre Vealøs** som ligger 446 moh og **Vestre Vealøs** som ligger 498,8 moh. På Vestre Vealøs står det et kommunikasjonstårn som er synlig over store deler av Grenland. Tårnet ble bygget i 1969. I området ligger også Vealøs sportskapell. Kystverket har en radarstasjon på Vealøs som overvåker farvannene rundt Grenland.

Her arrangeres motbakkeløpet Vealøs Opp.

## Referanser
Jarlsberg og Laurvigs Amtstidende

***Jarlsberg og Laurvigs Amtstidende*** var en avis som utkom i Larvik fra 1834 til 1940. Politisk sognet den til Høyre. *[[Larvik Morgenavis]]* var Høyre-avis for Larvik fra 1947 til 1965.ref>

Redaksjonskontorene var i Prinsegata 33.

## Referanser
Karl Rasmussen

**Karl «Kalle» Halvdan Rasmussen** (1916–1944) var en norsk motstandsmann under andre verdenskrig, og leder for radiosenderen Ida under andre verdenskrig, på oppdrag fra britiske Secret Intelligence Service.

## Bakgrunn
Familien flyttet fra Narvik til Vadsø i 1921, da faren Richard Rasmussen var lærer der. Rasmussen hadde  befalsutdannelse fra sjette divisjonskole i Harstad. Han arbeidet som kasserer i vegvesenet i Vadsø. Han ble i 1942 forflyttet til Alta vegkontor, med jobb som distriktskasserer. Han giftet seg i 1943 med Sigrid Opgård fra Alta. Sigrid er Halvor Opgårds søster.

## Motstandsarbeid
Sammen med Torstein Raaby monterte han radiosenderen Ida i vegvesenets brakke ved Alta flystasjon under andre verdenskrig. Ved peiling av senderen fant tyskerne bare sin egen sender, da den sto i samme brakke som Ida. Rasmussen rekrutterte flere personer til motstandsarbeidet: Halvor Opgård (kommuneansatt snekker), Harry Pettersen (drosjeeier i Kåfjord, 22 år), kjøpmann Jens Digre i Langfjorden, Jonas Kummeneje i Porsanger (tidligere politimann), Elias Østvik fra Hammerfest. I motstandsarbeidet var også Tryggve Duklæt og Rolf Storvik, som var kraftstasjonsmaskinister i Porsa. De to sistnevnte drev radiostasjonen Lyra.

Radiosenderne sendte informasjon som tilslutt førte til at slagskipene «Scharnhorst» og «Tirpitz» ble senket av britene. Radiostasjonene ble avslørt i 1944, og Rasmussen flyktet, men ble tatt ved Signaldalen nær grensen mot Sverige. Han ble fraktet til Tromsø, hvor han ble avhørt og torturert. Han hoppet ut av vinduet på Steingårdens tredje etasje 16. juni, og endte sitt liv da han traff gaten.

## Byste
17. mai 1978 ble det avduket en byste av Karl Rasmussen i Vadsø, på «Karl Rasmussens plass», ved Vadsø videregående skole. Tale ble holdt av rektor Gunnar Niska. Bysten er laget av Arnold Haukeland. Det er kransenedlegging hver 17. mai ved bysten.

## Utmerkelser
Etter krigen fikk Karl Rasmussen en utmerkelse av den britiske regjeringen post mortem for utmerket lederskap. Fra norske myndigheter mottok han Haakon VIIs Frihetskors og Krigsmedaljen.

## Dokumentar
NRK sendte i desember 2003 den egenproduserte dokumentaren *Når det blir vår...*, som blant annet tar for seg Karl Rasmussen og hans kone Sigrid. Bak programmet står Alf R. Jacobsen som har skrevet flere bøker om andre verdenskrig.

## Referanser


## Litteratur
* *Skjult krig i Hammerfest*, Astor Engedal
* *Frihetskjemperen Karl Halvdan Rasmussen og etterretningsgruppen 'Ida*', Harald Riesto (1995)
* *Altas historie*, Kjell Roger Eikset
* *Tirpitz*, Reidar Hirsti (1983)
* *The Heroes*, Jack Sullivan
* *Scharnhorst* , Alf R. Jacobsen 
* *Banesår*, Alf R. Jacobsen 
* *Schlachtschiff TIRPITZ im Einsatz*, Albert Brünner.

## Eksterne lenker
* Fremover – «Tirpitz». Nordens ensomme dronning 1942 – 1944
* Privat side om mennene bak Ida og Lyra
* Gikk kaldt nedover ryggen da jeg så bildet – NRK Troms og Finnmark – Lokale nyheter, TV og radio
Jarle Høysæter

**Jarle Julius Høysæter** (1933–2017) var en norsk sportsjournalist, programleder og sportskommentator som var ansatt i NRK en årrekke. Han regnes som en av pionerene innen NRKs sportssendinger og har blitt omtalt som «Tippekampens far». Han arbeidet også internasjonalt for EBU.

Høysæter tok journalistutdanning ved Journalistakademiet (1955–1956). 

Ha startet karrieren i avisa ''Vestfold'' og deretter i ''Varden''. Han ble ansatt i NRK i 1957. Han startet som nyhetsoppleder i *[[Dagsnytt]]*, men ble etter en tid reporter og kommentator for kringkastingens sportssendinger. Den 20. august 1960, samme dag som Kong Olav V åpnet NRK Fjernsynet, ble han tilsatt som programsekretær i NRK Fjernsyn. Høysæter var en av tre kommentatorer i det første OL i norsk TV (Roma 1960) og kommenterte den første *[[Tippekampen]]* i NRK 29. november 1969. Han var ansvarlig for at NRK straks ble med på å samsende engelsk ligafotball med svensk fjernsyn fra 1969, på initiativ fra Lars-Gunnar Björklund. Som programredaktør sto Høysæter også bak NRK-programmene *[[Sportsrevyen]]* og *[[Norge Rundt]]*.

Høysæter arbeidet også internasjonalt for Den europeiske kringkastingsunion (EBU) under OL i Innsbruck i 1976 og OL i Los Angeles i 1984.

## Karriere
* 1957 – 1970 Sportsjournalist i Norsk rikskringkasting
* 1970 – 1985 Programredaktør i reportasje- og idrettsavdelingen, Fjernsynet, NRK
* 1985 – 1991 Leder av sportsoperasjonene i Den europeiske kringkastingsunion (EBU)
* 1991 – 1994 Sjef for kringkastingsseksjonen i Lillehammer Olympiske Organisasjonskomité

## Referanser


## Eksterne lenker
*
Henry Joseph Shindika

**Henry Joseph Shindika** (født 3. november 1985) er en fotballspiller fra Tanzania som spiller for Kongsvinger.

## Referanser


## Eksterne lenker
*
Vadsø videregående skole

**Vadsø videregående skole** er en videregående skole som ligger i Vadsø.

Skolen ligger på «Karl Rasmussens plass», som er oppkalt etter motstandsmannen og SIS-agenten Karl Rasmussen.

Skolen består av hovedbygning, bibliotekbygg og et nybygg.

Elever fra studiespesialisering, helse- og oppvekstfag og kombinasjonsklassen holder til i hovedbygningen. Elever som går elektrofag og teknikk og industriell produksjon har verksted og klasserom i nybygget som sto klart til høsten 2009.

Skolens administrasjon og kantina er også plassert i hovedbygningen.

## Linjer
* Vg1 Elektrofag
* Vg1 Helse- og oppvekstfag
* Vg1 Studiespesialisering
* Vg1 Teknikk og industriell produksjon
* Vg2 Barne- og ungdomsarbeiderfag
* Vg2 Data og elektronikk
* Vg2 Realfag
* Vg2 Språk, samfunnsfag og økonomi
* Vg3 Realfag
* Vg3 Språk, samfunnsfag og økonomi

## Eksterne lenker
* Skolens offisielle nettsted
Scancem International

**Scancem International** er et sementselskap med hovedkontor i Oslo og virksomhet i Afrika. Selskapet er en del av HeidelbergCement. Scancem International har eierskap i lokale selskaper i seks land i Vest-Afrika, samt i Tanzania.
## Historikk
De norske sementfabrikkene, og da spesielt Dalen Portland Cementfabrik, hadde tidlig fokus på eksport av sement. Da Ghana ble selvstendig i 1957 ble det snart et viktig brohode for eksport til Vest-Afrika. Utover 1960-tallet økte engasjementet og man fikk langsiktige avtaler om levering av sement og klinker. I 1967 ble Ghacem etablert i samarbeid med den ghanesiske staten. 

Etter at de norske sementselskapene fusjonerte til Norcem i 1968 fortsatte ekspansjonen i Afrika. Det ble opprettet  sementmøller og sementterminaler i flere land i Vest-Afrika. Eksport til Vest-Afrika ble etterhvert et hovedområde for den norske sementeksporten.

Også den svenske sementindustrien, gjennom Euroc, hadde internasjonale aktiviteter. Som et første skritt i et økende samarbeid mellom Euroc og Norcem ble Scancem International etablert med 50 % eierandel hver. I selskapet inngikk sementaktivitetene som var utenfor Norge og Sverige. Norcem fusjonerte i 1987 med Akers mekaniske verksted og dannet Aker Norcem, senere Aker. 

I 1995 fusjonerte Aker og Euroc alle sine sement- og byggevareaktiviteter i Scancem, og Scancem International inngikk som datterselskap. I 1999 ble Scancem kjøpt av Heidelberger Zement, senere HeidelbergCement.
Alfred Steward

**Alfred «Alf» Steward** (født 18. september 1896 i Manchester, dødsdato ukjent) var en engelsk fotballspiller og trener. Steward spilte keeper. Han spilte også cricket.

I 1919 ble Steward amatørspiller i Manchester United, som andrekeeper bak Jack Mew. Han ble profesjonell i januar 1920, og han debuterte i United 23. oktober 1920 mot Preston North End. Mellom 1923 og 1932 var han Uniteds førstekeeper. Han spilte 326 kamper for Manchester United.

Steward var senere trener i Altrincham FC og Torquay United.

## Referanser
Kristin Kaspersen

**Kristin Kaspersen Fahlén** (født 1969) er en norsk journalist som arbeider i Sverige som programleder i TV4-gruppen.

Hun er datter av den svenske sangeren Barbro «Lill-Babs» Svensson og den tidligere landslagsmålvakten i fotball for , Kjell Kaspersen. Som elleveåring debuterte hun på teaterscenen på Folkan i Stockholm i rollene som skolebarn og matros i musikalen *[[Pippi Langstrømpe]]*. Deretter spilte hun i musikalene *[[Mio min Mio]]*, også på Folkan, *[[Emil i Lønneberget]]* på Göta Lejon samt i *[[Pinocchio]]* på China Teatern. Hun var 2003&ndash;2009 gift med programlederen Hans Fahlén. Hun er bosatt i Sverige, men er norsk statsborger.

## TV-programmer (i utvalg)
* Nyhetsmorgon
* Fortet (2003, 2005) (med Hans Fahlén)
* Melodifestivalen 2002 (Svensk finale i Melodi Grand Prix) (med Claes Rundberg)
* Söndagsöppet (2000) (med Ulf Larsson)

## Referanser


## Eksterne lenker
* 
* 
*  Offisiell hjemmeside
Lisette Askø

**Lisette Askø** (født 28. april 1981) er en norsk forfatter, skuespiller og tidligere modell. Hun er oppvokst i Åros på Hurumlandet. 

I juni 2012 kom hennes debutroman, *Synnes puslespill* ut, som fikk «heder og ære» igjennom Uprisen 2012. Den ble på grunn av dette innlemmet i leselysaksjonen i 2013 (tXt). Et langt utdrag av *Synnes puslespill* var derfor med i boken som gikk ut til samtlige ungdomsskoleelever over hele landet i 2013! 
I mai 2013 kom *Tyrann* ut, Askøs andre ungdomsroman. Den fikk også "«heder og ære» under Uprisen i 2013.
I juli 2014 kom romanen *Skygge* ut, som også mottok «heder og ære» under Uprisen (2014). Desember 2015 kom *Drømmen om rikdom* ut, Askøs første barnebok. Juleantologi i 2015, et samarbeid med blant annet Jarl Goli, Svein Østvik og Tom Egeland. I 2021 kom den første boken i Arwin-serien ut, Arwin og Skyggealven. 

Hun har hatt flere modelloppdrag, blant annet for Nikita Collection 2009. 

Som skuespiller er hun mest kjent for kortfilmen Hjelpesløs (2007) som vant Golden Frame, samt reklame, blant annet en reklame med Roy Jacobsen, Erlend Loe, Ingvar Ambjørnsen, Karin Fossum og Gert Nygårshaug. Etter mye samarbeid med Cynergi filmselskap har hun hatt flere roller i boktrailere, slik som til boka *Lik*, av Tana French og *Jeg skal vise dere frykten* av Nikolaj Frobenius. Hun har drevet mye med teater, har Drama I og Drama II fra høyskolen i Trondheim. Hun har jobbet både som produsent og regissør, men mest som skuespiller. Hun spilte Helena i *En midtsommernatts drøm*, på Spiraltoppen, med blant annet Mikkel Gaup, og hadde regi på *Knappestøperen* sammen med Toralv Maurstad, med blant annet Mikkel Gaup som skuespiller. Hun har også jobbet med Lene Kongsvik Johansen, på *Charlie og sjokoladefabrikken*, hvor hun var skuespiller, regiassistent og produksjonsassistent. Hun har skrevet en del teaterstykker selv, som *Drømmen om rikdom*, *Ouija*, *Gluds hevn*, *Askeladden og de magiske rosene* og *Jul med Alf Prøysen* osv.

## Bibliografi
* Lisette Askø (2021). Arwin og Skyggealven. CreAlea ISBN 9788293852001
*Lisette Askø (2016). Det lille huset, farfar og dragen. Prego Mobile. ISBN 9788299816465
*
*

* 

* 

* 

## Kilder
* Presentasjon av Lisette Askø i Forfatterkatalogen på Forfattersentrums nettsider